CELEX: 32011D0251
Language: sl
Date: 2011-04-18 00:00:00
Title: 2011/251/EU: Izvedbeni sklep Komisije z dne 18. aprila 2011 o spremembi Odločbe 2009/766/ES o usklajevanju frekvenčnih pasov 900 MHz in 1800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti (notificirano pod dokumentarno številko C(2011) 2633)  Besedilo velja za EGP

27.4.2011   
            
            
               SL
            
            
               Uradni list Evropske unije
            
            
               L 106/9
            
         IZVEDBENI SKLEP KOMISIJE
   z dne 18. aprila 2011
   o spremembi Odločbe 2009/766/ES o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti
   (notificirano pod dokumentarno številko C(2011) 2633)
   (Besedilo velja za EGP)
   (2011/251/EU)
   
      EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1), zlasti člena 4(3) Odločbe,
   ob upoštevanju naslednjega:
   
               (1)
            
            
               Odločba Komisije 2009/766/ES (2) naj bi uskladila tehnične pogoje za razpoložljivost in učinkovito uporabo pasu 900 MHz v skladu z Direktivo Sveta 87/372/EGS z dne 25. junija 1987 o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti (3) ter pasu 1 800 MHz za prizemne sisteme, ki lahko zagotavljajo elektronske komunikacijske storitve.
            
         
               (2)
            
            
               Države članice so spremljale učinkovito uporabo pasov 900 MHz in 1 800 MHz, da bi v teh dveh pasovih dovolile uporabo dodatnih tehnologij, pri čemer bi z ustreznimi sredstvi zagotovile tehnično združljivost sistemov GSM in UMTS v skladu z Direktivo 87/372/EGS.
            
         
               (3)
            
            
               Komisija je 15. junija 2009 v skladu s členom 4(2) Odločbe 676/2002/ES Evropsko konferenco uprav za pošto in telekomunikacije (v nadaljnjem besedilu: CEPT) pooblastila, da opredeli tehnične pogoje za uporabo LTE in morebitnih drugih tehnologij v pasovih 900 MHz in 1 800 MHz.
            
         
               (4)
            
            
               Odgovor na pooblastilo je CEPT podal v poročilih št. 40 in št. 41. V teh poročilih je prišel do zaključka, da se sistema LTE (dolgoročna evolucija) in WiMAX (svetovna interoperabilnost mikrovalovnega dostopa) lahko uvedeta v pasova 900 MHz in 1 800 MHz, če se pri tem upoštevajo ustrezne vrednosti frekvenčnega razmika med robovi kanalov pripadajočih nosilnih frekvenc.
            
         
               (5)
            
            
               V zvezi s soobstojem UMTS, LTE in WiMAX ter aeronavtičnimi sistemi nad 960 MHz poročili št. 41 in št. 42 vsebujeta informacije in priporočila o tem, kako se izogniti motenju.
            
         
               (6)
            
            
               Zaradi povečanega povpraševanja na trgu po uvedbi LTE in WiMAX v teh pasovih je treba rezultate dela, ki ga je po pooblastilu opravil CEPT, uporabiti v Uniji, države članice pa jih morajo začeti izvajati čim prej. Poleg tega morajo države članice poskrbeti, da UMTS, LTE in WiMAX obstoječe sisteme v sosednjih pasovih ustrezno zaščitijo.
            
         
               (7)
            
            
               Evropski inštitut za telekomunikacijske standarde (ETSI) pripravlja končno različico usklajenih standardov EN 301908-21 in EN 301908-22, da bi ustvaril domnevo o skladnosti s členom 3(2) Direktive 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju skladnosti te opreme (4).
            
         
               (8)
            
            
               Prilogo k Odločbi 2009/766/ES je treba zato ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Odbora za radiofrekvenčni spekter –
            
         SPREJELA NASLEDNJI SKLEP:
   Člen 1
   Priloga k Odločbi 2009/766/ES se nadomesti z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 18. aprila 2011
      
         
            Za Komisijo
         
         Neelie KROES
         
            Podpredsednica
         
      
   
   
      (1)  UL L 108, 24.4.2002, str. 1.
   
      (2)  UL L 274, 20.10.2009, str. 32.
   
      (3)  UL L 196, 17.7.1987, str. 85.
   
      (4)  UL L 91, 7.4.1999, str. 10.
   PRILOGA
   
      
         „PRILOGA
         
            SEZNAM PRIZEMNIH SISTEMOV IZ ČLENA 3 IN ČLENA 4(2)
         
         Naslednji tehnični parametri so bistveni sestavni del pogojev za soobstoj sosednjih omrežij, če dvostranski ali večstranski sporazumi niso sklenjeni, kar pa ne izključuje manj strogih tehničnih parametrov, če se o njih dogovorijo operaterji takšnih omrežij.
         
                     Sistemi
                  
                  
                     Tehnični parametri
                  
                  
                     Roki za izvedbo
                  
               
                     UMTS, ki izpolnjuje standarde UMTS, kakor jih je objavil ETSI, zlasti EN 301908-1, EN 301908-2, EN 301908-3 in EN 301908-11
                  
                  
                     
                                 1.
                              
                              
                                 Med sosednjima omrežjema UMTS mora biti razmik med nosilnima frekvencama 5 MHz ali več.
                              
                           
                                 2.
                              
                              
                                 Med sosednjima omrežjema UMTS in GSM mora biti razmik med nosilnima frekvencama 2,8 MHz ali več.
                              
                           
                  
                     9. maj 2010
                  
               
                     LTE, ki izpolnjuje standarde LTE, kakor jih je objavil ETSI, zlasti EN 301908-1, EN 301908-13, EN 301908-14 in EN 301908-11
                  
                  
                     
                                 1.
                              
                              
                                 Med sosednjima omrežjema LTE in GSM mora biti frekvenčni razmik med robom kanala LTE in robom kanala nosilne frekvence GSM 200 kHz ali več.
                              
                           
                                 2.
                              
                              
                                 Med sosednjima omrežjema LTE in UMTS ni potreben frekvenčni razmik med robom kanala LTE in robom kanala nosilne frekvence UMTS.
                              
                           
                                 3.
                              
                              
                                 Med sosednjima omrežjema LTE ni potreben frekvenčni razmik med robovoma kanala LTE.
                              
                           
                  
                     31. december 2011
                  
               
                     WiMAX, ki izpolnjuje standarde WiMAX, kakor jih je objavil ETSI, zlasti EN 301908-1, EN 301908-21 in EN 301908-22
                  
                  
                     
                                 1.
                              
                              
                                 Med sosednjima omrežjema WiMAX in GSM mora biti frekvenčni razmik med robom kanala WiMAX in robom kanala nosilne frekvence GSM 200 kHz ali več.
                              
                           
                                 2.
                              
                              
                                 Med sosednjima omrežjema WiMAX in UMTS ni potreben frekvenčni razmik med robom kanala WiMAX in robom kanala nosilne frekvence UMTS.
                              
                           
                                 3.
                              
                              
                                 Med sosednjima omrežjema WiMAX frekvenčni razmik med robovoma kanala WiMAX ni potreben.
                              
                           
                  
                     31. december 2011“